Ivo Benko - Wikipedija

# Ivo Benko

### Izvor: Wikipedija

Ivo Benko barun od Bojnika (Johann Benko barun von Boinik, Karlovac, 26. rujna 1851. – Gorica, 21. prosinca 1903.), prvi hrvatski profesionalni astronom.

Školuje se za časnika austrougarske ratne mornarice u mornaričkoj akademiji u Rijeci, koju završava 1872. godine. Nakon toga službuje na brodovima "Helgoland", "Adria" i "Kerka" s činom zastavnika. O njihovim putovanjima objavljuje putopise, da bi se na kraju našao na mjestu vršitelja dužnosti ravnatelja Mornaričke zvjezdarnice u Puli 1884./1885. Potaknut tim iskustvom završava studij astronomije u Grazu, vraća se ponovno u aktivnu mornaričku službu, te 1893. godine, s činom kapetana fregate, preuzima mjesto ravnatelja Pulske zvjezdarnice. S dužnosti se povlaći zbog zdravstvenih tegoba 1901. godine. Tijekom devet godina njegova upravljanja zvjezdarnicom, vršilo se mnoštvo astronomskih i geofizičkih opažanja vezanih uz potrebe austrougarske flote. Najvažniji rezultati sa znanstvenog polja su objavljivani u tada vodećem astronomskom časopisu "Astronomische Nachrichten". Ipak, mjesto u povijesti astronomije donijelo mu je jedno jedino opažanje, 4. veljače 1898. godine, kojim je dokazao da Zemlja nema drugi, tamni, prirodni satelit.

Asteroid otkriven sa Zvjezdarnice Višnjan imenovan je njemu u čast, (9814) Ivobenko.

## [uredi] Vanjske poveznice

- Članak "Barun IVO BENKO von Boinik" na web stranicama Astronomskog društva "Istra" iz Pule

## [uredi] Bibliografija (parcijalna)

- 1873. Jahrbuch der Kais. Kön. Kriegsmarine 1873
- 1884. Geschichte der kk Kriegsmarine während der Jahre 1848 u. 1849
- 1887. Reise S.M.Schiffes "Zrinyi" über Malta, Tanger und Teneriffa nach Westindien
- 1888. Die Reise S.M.Schiffes "Frundsberg" im Rothen Meere und an den Küsten
- 1889. Die Reise S.M.Schiffes "Albatros" nach Süd-Amerika, dem Caplande und West-Afrika
- 1892. Die Schiffs-Station der k. und k. Kriegs-Marine in Ost-Asien. Reisen S.M.Schiffe "Nautilus" und "Aurora" 1884-1888
- 1894. Reise S.M.Schiffes "Zrinyi" nach Ost-Asien (Yang-tse-kiang und Gelbes Meer) 1890-1891
- Astronomska opažanja su uglavnom objavljivana u časopisu Astronomische Nachrichten

Dobavljeno iz "http://hr.wikipedia.org../../../i/v/o/Ivo_Benko_9271.html"

Kategorija: Hrvatski astronomi

##### Views

- Članak
- Razgovor
- Trenutna inačica

##### Traži